钦定古今图书集成/明伦汇编/氏族典/第420卷 > 《廖用贤尚友录》 > 解学龙
## 钦定古今图书集成/明伦汇编/氏族典/第420卷 > 《廖用贤尚友录》 > 解学龙

按《明外史解学龙传》：“学龙，字石帆，扬州兴化人。万历
四十一年进士。历金华、东昌二府推官。天启二年，擢
刑科给事中，稍进右给事中。五年，御史智铤劾学龙
为东林鹰犬，遂削籍。崇祯元年，起历户科都给事中，
迁太常少卿，太仆卿。五年，改右佥都御史，巡抚江西。
十二年，擢南京兵部右侍郎。明年，遵例荐举属吏，并”
及迁谪官黄道周。帝怒，责其党庇，廷杖八十，削籍，坐
遣戍。福王在南京，召拜兵部左侍郎，擢刑部尚书。时
方治“从贼”之狱，仿唐制以六等定罪。是时，马士英、阮
大铖必欲杀周锺，而学龙欲为之缓死，乃谋之次辅
王铎，乘士英注籍上之，且请停刑，遂获俞允。士英闻
之怒，然事已无及。大铖暨其党声言欲劾学龙，学龙
乃引疾。命未下，保国公朱国弼、御史张孙振等力诋
其曲庇行私，遂削籍归。久之，卒。

《续文献通考》：晋赵王伦欲诛解系兄弟，曰：“我水中见
蟹，尚恶之，况此人兄弟，又轻我乎？”遂俱收戮。

郑樵《通志》。